

GRADSKO VIJEĆE

# KLASA:024-05/22-01/04

# URBROJ:2186-16-02/1-22-2

Ludbreg, 05. svibnja 2022.

**Z A P I S N I K**

**9. sjednice Gradskog vijeća Grada Ludbrega održane dana 05. svibnja 2022. godine ELEKTRONSKIM PUTEM.**

Sjednica je sukladno odredbama članka 48.st.8 Statuta Grada Ludbrega održana ELEKTRONSKIM PUTEM.

Sukladno odredbama članaka 71. i 72. Poslovnika Gradskoga vijeća Grada Ludbrega vijećnicima je dana 04. svibnja 2022. godine na njihove e-mail adrese dostavljen poziv s materijalima za 9. sjednicu Gradskoga vijeća Grada Ludbrega.

U samom tekstu poziva – pod napomenom, vijećnici su bili obaviješteni da će se izjašnjavati o prijedlozima točaka dnevnog reda sa „ZA“, „PROTIV“ ili „SUZDRŽAN“ na e-mail:mirjana.balazinec@ludbreg.hr u vremenu od 07.00-15.00 sati dana 05. svibnja 2022. godine.

Dostavom e-maila i izjašnjavanjem po predloženim točkama dnevnog reda konstatirano je da su sjednici nazočni: Darko Jagić, Tihomir Horvat, Anica Happ, Maca Jančić, Gordana Loparić, Ivana Škorjanec, Marija Schubert, Krešimir Horvat, Jasminka Topolko, Kristina Mirčetić Petrin, Goran Križanić, Igor Franolić i Zlatko Sova.

Konstatira se da je sjednici bilo prisutno svih 13 vijećnika Gradskoga vijeća.

Za 9. sjednicu Gradskoga vijeća predložen je slijedeći:

**D N E V N I R E D**

1. Verifikacija zapisnika 8. sjednice Gradskog vijeća Grada Ludbrega
2. Izvješće Mandatne komisije o mirovanju mandata iz osobnih razloga i nastavku obnašanja dužnosti na temelju prestanka mirovanja mandata
3. Prijedlog Javnog poziva za prikupljanje ponuda za prodaju dionica društva Termoplin d.d. Varaždin, Ulica Vjekoslava Spinčića 80

**S obzirom da u povratnim e-mail porukama nije bilo nikakvih primjedbi ni prijedloga na predloženi dnevni red i da se svih 13 vijećnika izjasnilo „ZA“ predloženi dnevni red konstatira se da je predloženi dnevni red 9. sjednice Gradskoga vijeća Grada Ludbrega prihvaćen JEDNOGLASNO, s 13 glasova „ZA“.**

----------------------------------------

**Točka 1.**

**Verifikacija zapisnika 8. sjednice Gradskog vijeća Grada Ludbrega**

Nisu dostavljene nikakve primjedbe na zapisnik 8. sjednice Gradskoga vijeća održane 08. travnja 2022. godine.

**Na temelju dostavljenih e-mail poruka vijećnika konstatira se da je Gradsko vijeće Grada Ludbrega Zapisnik 8. sjednice Gradskoga vijeća verificiralo JEDNOGLASNO, s 13 glasova „ZA“.**

(Zapisnik 8. sjednice Gradskoga vijeća Grada Ludbrega KLASA:024-05/22-01/03, URBROJ:2186-16-02/1-22-2 s prilozima e-mail poruka sastavni je dio ovog Zapisnika)

……………………….

**Točka 2.**

**Izvješće Mandatne komisije o mirovanju mandata iz osobnih razloga i nastavku obnašanja dužnosti na temelju prestanka mirovanja mandata**

O predmetnom izvješću vijećnici se nisu trebali izjašnjavati, već je isto primljeno na znanje.

(Izvješće Mandatne komisije o mirovanju mandata iz osobnih razloga i nastavku obnašanja dužnosti na temelju prestanka mirovanja mandata KLASA:012-01/22-01/01, URBROJ:2186-16-02/3-22-3 sastavni je dio ovog Zapisnika.)

--------------------

**Točka 3.**

**Prijedlog Javnog poziva za prikupljanje ponuda za prodaju dionica društva Termoplin d.d. Varaždin, Ulica Vjekoslava Spinčića 80**

Nisu dostavljene nikakve primjedbe ni prijedlozi na predloženi tekst Javnog poziva.

**Na temelju dostavljenih e-mail poruka vijećnika konstatira se da je Gradsko vijeće Grada Ludbrega JEDNOGLASNO – s 13 glasova “ZA” usvojilo Javni poziv za prikupljanje ponuda za prodaju dionica društva Termoplin d.d., Varaždin, Ulica Vjekoslava Spinčića 80.**

**(**Javni pozivza prikupljanje ponuda za prodaju dionica društva Termoplin d.d., Varaždin, Ulica Vjekoslava Spinčića 80 KLASA:943-05/22-01/01, URBROJ:2186-16-02/1-22-2 sastavni je dio ovog zapisnika).

Konstatira se da je 9. sjednica Gradskoga vijeća završila u 15.00 sati, s obzirom da je u pozivu bilo određeno da se vijećnici po predloženim točkama dnevnoga reda mogu izjašnjavati u vremenu od 07.00-15.00 sati.

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Mirjana Balažinec Darko Jagić